Hrvatska rukometna reprezentacija pobjedom je otvorila svoj nastup na Svjetskom prvenstvu

Hrvatska muška rukometna reprezentacija u svom je prvom nastupu u skupini B na Svjetskom prvenstvu u Muenchenu pobijedila Island sa 31-27 (16-14).

Najefikasniji u reprezentaciji Hrvatske bili su Luka Stepančić s osam i Luka Cindrić sa šest golova, dok je Island predvodio Aron Palmarsson sa sedam pogodaka.

Utakmica je počela odličnom igrom u napadu obje reprezentacije pa je nakon samo šest minuta igre bilo 5-5. Veći dio prvog poluvremena niti jedna reprezentacija se nije uspijevala odvojiti da bi Island s dva uzastopna gola šest i pol minuta prije odmora poveo sa 14-11. No, do kraja prvog dijela “proradila” je hrvatska obrana na čelu s vratarom Šegom te je Hrvatska serijom 5-0 stigla do prednosti 16-14.

Dobra igra na početku drugog poluvremena

Dobra igra Hrvatske nastavila se i početkom nastavka te je u 36. minuti bilo 21-18. Nažalost, uslijedila je “crna rupa” od 10 minuta tijekom kojih je Island svojom serijom 6-1 preokrenuo rezultat i poveo 24-22.

Ipak, kao i u prvom poluvremenu, Hrvatska je u završnici podigla razinu obrane te s nekoliko oduzetih lopti iz brzih protunapada golovima Horvata i Cindrića stigla do prednosti 29-26. Potom je i Šego spojio nekoliko obrana kojima je osigurao bodove našoj reprezentaciji. Hrvatska je serijom 6-0 od 50. do 60. minute stigla do vodstva 31-26 da bi Palmarsson golom u posljednjoj sekundi samo ublažio poraz Islanda.

Hrvatska će u 2. kolu u nedjelju igrati protiv Japana koji je ranije u petak izgubio od Makedonije 29-38.

Od 20.30 sa u posljednjem susretu 1. kola ove skupine igrat će Španjolska i Bahrein.

UŽIVO:

HRVATSKA – ISLAND 31-27

31-27 – Kraj utakmice u Munchenu.

31-27 – Island ublažuje poraz.

31-26 – Šipić postiže pogodak.

30-26 – Damir Mandić pogađa za četiri razlike.

29-26 – Hrvatska odlazi na tri razlike prvi puta od prvog poluvremena.

28-26 – Zlatko Horvat pogađa za dva razlike Hrvatske.

27-26 – Stepančić pogađa izvana za vodstvo Hrvatske.

26-26 – Cindrić ulazi u solo prodor i evo nam novog izjednačenja.

25-26 – Island se brzo vraća u vodstvo.

25-25 – Domagoj Duvnjak pogađa za izjednačenje.

24-25 – Magnusson s crte pogađa za novo vodstvo Islanda, ulazimo u posljednjih 10 minuta.

24-24 – Horvat vraća utakmicu u egal.

23-23 – Šipić pogađa za izjednačenje.

22-23 – Lino Červar je dobio žuti karton zbog prigovora.

22-23 – Prvo vodstvo Islanda u drugom poluvremenu.

22-22 – Island dolazi do prvog izjednačenja u drugom poluvremenu.

22-21 – Erisson postiže pogodak na prazna vrata, Island je blizu.

22-20 – Cindrić postiže pogodak.

21-20 – Mini serija Islanda, Palmarsson smanjuje na gol zaostatka.

21-19 – Erisson nakon brze kontre smanjuje na dva razlike za Hrvatsku.

21-18 – Palmarsson drži Island u igri, opet su na -3.

21-17 – Cindrić vraća na četiri razlike.

19 – 16 – Erisson pogađa, Island smanjuje na tri razlike.

19-15 – Cindrić pogađa i Hrvatska sada ima najveću prednost – plus četiri.

18-15 – Stepančić sjajnim šutom pogađa za plus tri.

17-15 – Island s krila pogađa i smanjuje na dva razlike.

17-14 – Nastavlja se niz Hrvatske, Stepančić pogađa za +3.

16-14 – U Munchenu počinje drugo poluvrijeme.

16-14 – Kraj poluvremena.

16-14 – Karačić postiže pogodak za dva razlike.

15-14 – Hrvatska vodi nakon pogotka Štrleka sa sedam metara.

14-14 – Hrvatska je postigla tri pogotka u nizu i došla do izjednačenja.

13-14 – Duvnjak pogađa prazan gol i smanjuje na samo -1.

12-14 – Karačić brzom kontrom smanjuje zaostatak.

11-14 – Island odlazi na čak tri razlike

11-13 – Gudmunsson postiže pogodak šutom izvana.

11-12 – Luka Stepančić smanjuje zaostatak.

10-12 – Palmarsson postiže svoj četvrti pogodak i vraća Island na dva razlike.

10-11 – Cindrić smanjuje na gol zaostatka.

9-11 – Gunnarsson iz sedmerca donosi prvi puta Islandu +2.

9-10 – Islanđani kažnjavaju pogrešku Hrvatske i odlaze u novo vodstvo.

9-9 – Gunnarsson postiže pogodak za izjednačenje.

9-8 – Horvat zabija na prazan gol nakon brze kontre.

8-8 – Duvnjakov šut od bloka ulazi u gol.

7-8 – Arnarsson postiže drugi uzastopni pogodak za Island.

7-7 – Gunnarsson pogađa za novo izjednačenje.

7-6 – Prvo vodstvo Hrvatske!

6-6 – Cindrić pogađa za izjednačenje.

5-6 – Palmarsson postiže svoj treći pogodak za novo vodstvo Islanda.

5-5 – Musa vraća Hrvatsku u egal.

4-5 – Arnarsson brzo pogađa za +1 Islanda.

4-4 – Horvat iz još jednog sedmerca pogađa za 4-4.

3-4 – Tri brza pogotka, Islanđani drže gol razlike.

2-2 – Stepančić izvana pogađa za izjednačenje.

1-2 – Aron Palmarsson postiže svoj drugi pogodak za vodstvo Islanda.

1-1 – Zlatko Horvat iz sedmerca donosi izjednačenje.

0-1 – Island zabija prvi pogodak.

1′ – Počela je utakmica.